หุ้นสหรัฐปิดลดลง/น้ำมันพุ่งแรง/ทองบวก
หุ้นดาวโจนส์ปิดลบ 107.39 จุด นักลงทุนเฟดเร่งขึ้นดอกเบี้ยหลังเงินเฟ้อพุ่ง ด้านราคาน้ำมันพุ่ง 1.15 ดอลลาร์ ขณะที่ทองคำ เพิ่มขึ้น 4 ดอลลาร์
14 ก.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,888.79 จุด ลดลง 107.39 จุด หรือ -0.31% ดัชนี เอสแอนด์พี 500 ปิดที่ 4,369.21 จุด ลดลง 15.42 จุด หรือ -0.35% ดัชนีแนสแดค ปิดที่ 14,677.65 จุด ลดลง 55.59 จุด หรือ -0.38%ดัชนีดาวโจนส์ตลาดหุ้นนิวยอร์กปิดลบเมื่อวันที่ 13 ก.ค. นักลงทุนกังวลว่าตัวเลขเงินเฟ้อของสหรัฐที่พุ่งขึ้นเกินคาดในเดือนมิ.ย.อาจกดดันให้ธนาคารกลางสหรัฐ (เฟด) เร่งปรับขึ้นอัตราดอกเบี้ย ขณะเดียวกันนักลงทุนจับตานายเจอโรม พาวเวล ประธานเฟดซึ่งมีกำหนดกล่าวแถลงการณ์รอบครึ่งปีว่าด้วยนโยบายการเงินและภาวะเศรษฐกิจสหรัฐต่อคณะกรรมาธิการการธนาคารประจำวุฒิสภาในวันนี้ (14 ก.ค.) และแถลงต่อคณะกรรมาธิการบริการการเงินประจำสภาผู้แทนราษฎรในวันพรุ่งนี้ (15 ก.ค.)สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนสิงหาคม เพิ่มขึ้น 1.15 ดอลลาร์ ปิดที่ 75.25 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกันยายน เพิ่มขึ้น 1.33 ดอลลาร์ ปิดที่ 76.49 ดอลลาร์ต่อบาร์เรล สัญญาน้ำมันดิบดีดตัวขึ้นขานรับการคาดการณ์ที่ว่า สต็อกน้ำมันดิบของสหรัฐจะปรับตัวลงอย่างต่อเนื่องติดต่อกันเป็นสัปดาห์ที่ 8ราคาทองคำตลาดโคเม็กซ์งวดส่งมอบเดือนสิงหาคม เพิ่มขึ้น 4 ดอลลาร์ ปิดที่ 1,809.90 ดอลลาร์ต่อออนซ์